**Nr. 851/15.11.2021**

**RAPORT**

**privind rezultatele actiunilor de control pentru verificarea respectării legislaţiei în vigoare în domeniul alimentelor cu destinatie nutrițională specială şi al menţiunilor nutriţionale şi de sănătate înscrise pe aceste produse alimentare**

În conformitate cu Planul naţional de acţiuni tematice de control în sănătate publică pe anul 2021 cu nr. NT 13943/15.12.2020, precum şi a responsabilităţilor Ministerului Sănătăţii în domeniul alimentelor, Inspecţia Sanitară de Stat din cadrul Ministerului Sănătăţii a dispus organizarea, în perioada **04.10.2021-29.10.2021** **de acţiuni de control privind verificarea respectării legislaţiei în vigoare referitoare la alimentele cu destinatie nutritională specială şi menţiunile nutriţionale şi de sănătate înscrise pe aceste produse alimentare.**

Acţiunile de control privind verificarea respectării legislaţiei în vigoare referitoare la alimentele cu destinatie nutritională specială şi menţiunilor nutriţionale şi de sănătate înscrise pe aceste produse alimentare au constat în verificarea, în principal a respectării prevederilor urm[toarelo acte normative:

1. **Ordinului MS nr. 387/251/2002** pentru aprobarea Normelor privind alimentele cu destinaţie nutriţională specială.

2. **Regulamentului (UE) nr. 609/2013** al Parlamentului European și al Consiliului din 12 iunie 2013 privind alimentele destinate sugarilor și copiilor de vârstă mică, alimentele destinate unor scopuri medicale speciale și înlocuitorii unei diete totale pentru controlul greutății și de abrogare a Directivei 92/52/CEE a Consiliului, a Directivelor 96/8/CE, 1999/21/CE, 2006/125/CE și 2006/141/CE ale Comisiei, a Directivei 2009/39/CE a Parlamentului European și a Consiliului și a Regulamentelor (CE) nr. 41/2009 și (CE) nr. 953/2009 ale Comisiei, cu modificările și completările ulterioare.

3. **Regulamentului Delegat (UE) 2015/127** în ceea ce privește cerințele specifice privind compoziția și informarea pentru formulele de început și formulele de continuare și în ceea ce privește cerințele privind informațiile privitoare la alimentația sugarilor și a copiilor de vârstă mică

4. **Regulamentului (CE) nr. 1881/2006 actualizat 2018** al Comisiei stabileşte limitele maxime (LMA) pentru anumiţi contaminanţi din produsele alimentare.

5. **Regulamentului CE nr. 1924/ /2006** privind menţiunile nutriţionale şi de sănătate înscrise pe produsele alimentare.

6. **Regulamentului CE nr. 432/2012** de stabilire a unei liste de menţiuni de sănătate permise, înscrise pe produsele alimentare, altele decât cele care se referă la reducerea riscului de îmbolnăvire şi la dezvoltarea şi sănătatea copiilor.

7. **Hotărârii Guvernului nr. 355/2007** privind supravegherea sănătăţii lucrătorilor, cu modificările şi completările ulterioare.

8. **Ordinului MS nr. 1225/5031/2003** privind aprobarea Metodologiei pentru organizarea şi certificarea instruirii profesionale a personalului privind însuşirea noţiunilor fundamentale de igienă.

**De asemenea, conform adresei INSP nr. 17589/23.11.2020 au fost prelevate de către inspectorii sanitari probe în cadrul Programului național de sănătate publică “Evaluarea riscului chimic și bacteriologic al alimentelor destinate unor grupuri specifice”.**

În urma centralizării datelor transmise de către direcţiile de sănătate publică judeţene şi a municipiului Bucureşti a rezultat faptul că, în perioada mai sus amintită **au fost efectuate 453 de controale**, dintre care:

**- 2 controale la producători**

**- 3 controale la importatori;**

**- 12 controale la distribuitori,**

**- 436 controale în unităţi de desfacere (farmacii, retaileri, etc).**

**Au fost prelevate un număr de 434 de probe, pentru care s-au raportat până la data întocmirii prezentului raport, un număr de 57 probe corespunzătoare, celelalte fiind în lucru, în laboratoarele specificate în Metodologia Institutului Național de Sănătate Publica București, urmând ca în funcţie de rezultatele determinărilor, inspectorii sanitari să dispună măsurile legale care se impun,** iar raportarea se va efectua pe macheta lunară de raportare.

Probele pentru **“Evaluarea riscului chimic și bacteriologic al alimentelor destinate unor grupuri specifice**”,au fost prelevatepe tot parcursul lunii octombrie, **conform instucțiunilor din Metodologia INSP** elaborată pentru anul 2021, după cum urmează:

**a) Pentru determinarea Pb, Cd, Hg, Al și As au fost recoltate 128 probe**, toate fiind în lucru;

**b) Pentru determinarea Staniului au fost recoltate 43 probe**, toate fiind în lucru;

**c) Pentru analiza parametrilor microbiologici: Salmonella spp., Listeria monocytogenes şi Enterobacter sakazakii** **au fost prelevate 125 probe**, din care până la data raportării de 15.11.2020, au fost raportate ca fiind corespunzătoare un număr de **47 probe**, restul fiind în lucru;

**d)** **Pentru  determinarea nivelului de micotoxine/Aflatoxine** **au fost** **prelevate 44 probe**, toate fiind în lucru;

**e)**  **Pentru   determinarea nivelului de benzo(a)piren au fost prelevate 42 probe**, toate fiind în lucru;

**f)** **Pentru determinarea melaminei** **au fost prelevate 43 probe,** toate fiind în lucru;

**g)** **Pentru determinarea nivelul de nitraţi** **au fost prelevate 41 probe** din care până la data raportării de 15.11.2020, au fost raportate ca fiind corespunzătoare un număr de **10 probe,** restul fiind în lucru.

**h) Pentru determinarea nivelurilor de pesticide** **au fost prelevate 35 probe,** toate fiind în lucru.

**Precizăm că,** **la data întocmirii prezentului raport, majoritatea probelor prelevate se află în lucru la laboratoarele specificate în Metodologia Institutului Național de Sănătate Publica București, urmând ca în funcţie de rezultatele determinărilor, inspectorii sanitari vor dispune măsurile legale care se impun,** iar raportarea se va efectua pe macheta lunară de raportare.

Menționăm că, în urma analizei rapoartelor primite de la direcțiile de sănătate publică județene și a municiăpiului Bucuresti, **cele mai frecvente neconformități raportate** au fost următoarele:

1. **Produse etichetate necorespunzător precum:**

* Unele alimente cu destinație nutrițională specială întrucât aveau indicație a fi utilizate si după vârsta de 6 luni, eticheta nu respecta prevederile Ordinului MS 387/2002, art.14, alin. 4 lit. B, referitoare la informatiile nutriționale privind vitaminele si mineralele incluse în Anexa 8, exprimate ca procentaj din valorile de referinta mentionate in aceasta, pt 100 ml produs gata de consum. Aceste informatii lipseau.
* Un aliment “formulă de continuare”, care se comercializa sub denumirea **“**…… **Bio 2 Lactana Kinder pentru copii de varstă mică, după a-6-a lună până în luna a10-a ”** nu respecta prevederile Ordinului M.S. nr.387/2002 art. 14 , conform cărora aceasta trebuie să conţină sintagma “formulă de continuare”.

1. **Neconformități privind utilizarea mentiunilor nutriționale:**

* Mențiunea **“*Acizii grași naturali omega-3 (ALA)/ acid alfa-linolenic - contribuie la dezvoltarea creierului și a celulelor nervoase”***,nu este prevăzută în Regulamentul UE nr. 432/2012 pentru AAL și nici în Registrul European pentru Mențiuni de Sănătate și Nutriționale; în conformitate cu **Regulamentul CE 983/2009**, mențiunea permisă pentru acidul α-linoleic și acidul linoleic care se referă la dezvoltarea și sănătatea copiilor (Reg. CE 1924/2006, art. 14 alin. 1, litera b), este: ”acizii grași esențiali sunt necesari pentru creșterea și dezvoltarea normală a copiilor”.
* Unele produse aveau înscrise pe etichetă mențiuni nutriționale care nu erau utilizate în conformitate cu Regulamentul CE nr. 1924/2006, precum:

1. Mențiunea “bogat în fibre” nu se utiliza corespunzător deoarece cantitatea de fibre/100 g produs este de 5,4g, mai mica decât valoarea de 6g/100 g produs,
2. Mențiunea “fără zahăr” era utilizată încorect, deoarece cantitatea de zaharuri/100 g produs este de 5,33g, mai mare decât valoarea de 0,5g/100 g produs.
3. **Neconformități privind respectarea de către aliment a condițiilor de utilizare a mențiunii de sănătate înscrisă pe eticheta produsului,** ca spre exemplu:

**-** Unele produse aveau pe etichetă înscrisă menţiunea nutriţională ” Fără zaharuri adăugate”, fără menţiunea de completare privind prezenţa zaharurilor în mod natural, conform prevederilor anexei cu Menţiuni nutriţionale şi condiţii aplicabile acestora din Regulamentul CE 1924/2006.

1. **Neconformități privind respectarea condițiilor specifice de utilizare a mentiunilor de sănătate**, ca de exemplu:

* Nu se respecta condiția de utilizare a mentiunii de sănătate privind creșterea și dezvoltarea copiilor, motivată de prezența acidului alfa linolenic în aliment. Regulamentul CE 983/2009 si Registrul UE al mentiunilor nutritionale si de sănătate permise indică drept condiție de utilizare „Informarea consumatorului cu privire la faptul ca **efectul benefic se obține în conditiile unui consum zilnic de 2g acid α linolenic** (ALA)”. Aceasta informație lipsea de pe eticheta unor produse verificate.
* Unele produse prezintă menţiunea de sănătate “conţine DHA, corespunzătoare unei dezvoltări normale a vederii sugarilor. Efectul pozitiv apare la ingestia zilnică a unei cantităţi de 100 mg DHA” Mentiunea se regăseşte în Regulamentul CE 432/2012, dar cantitatea care trebuie consumată pentru ***efectul benefic este de 250 mg.*** Conform Regulamentului, -menţiunea poate fi utilizată doar pentru produsele alimentare care conţin cel puţin 40 mg de DHA la 100 g şi 100 kcal. Pentru a putea fi înscrisă, menţiunea trebuie însoţită de o informare a consumatorului cu privire la faptul că ***efectul benefic se obţine în condiţiile unui consum zilnic de 250 mg*** de DHA.

1. **Alte neconformități**:

* Unele produse au pe etichetă mențiuni de sănătate care nu se regăsesc în Regulamentul CE 432/2012, precum mențiunile de sănătate:

1. “conţine acid natural alfa-linolenic, contribuind la dezvoltarea creierului şi a ţesutului nervos”.
2. „Acid alfalinolenic, un acid omega 3 ce contribuie la dezvoltarea creierului și a tesutului nervos” ,
3. “L-carnitina contribuie la arderea grăsimilar în timpul exerci’iilor fizice”
4. “Omega 3 reglează nivelul colesterolului seric”.

În urma analizei rapoartelor, Inspecția Sanitară de Stat a transmis adrese direcțiilor de sănătate publică pe teritoriul cărora se aflau distribuitorii/etc care distribuiau/comercializau alimente cu destinație nutrițională specială cu neconformități în ceea ce privește etichetarea, utilizarea mențiunilor nutriționale și de sănătate, etc, în vederea dispunerii măsurilor legale care se impun.

Pentru neconformitățile identificate **au fost aplicate 38 sancţiuni contravenţionale**, dintre care:

* **avertismente = 20;**
* **amenzi = 18 în valoare de 52.600 lei.**

Totodată, pentru nerespectarea condiției specifice de utilizare a mențiunii nutriționale/sănătate **au fost blocate la comercializare până la** clarificarea situaţiei notificării **18,53 kg produse** (DSP Sibiu ) precum și **330 bucati bucăți** (DSP Sibiu -94 bucati, in cantitate de 18,53 kg, și DSP Ilfov-238 bucăți).

**Sancțiunile au fost aplicate, în majoritate pentru:**

- Etichetare necorespunzătoare a produselor verificate

- Neefectuarea operațiunilor de curățenie și dezinfecție la locul de muncă în condițiile stabilite de normele igienico sanitare în vigoare,

- Depozitarea necorespunzătoare a alimentelor cu destinație nutrițională specială,

- Lipsa certificatului de instruire profesională privind însușirea noțiunilor fundamentale de igienă,conform reglementărilor legale în vigoare

- Neefectuarea controlului medical periodic, conform reglementărilor legale în vigoare privind supravegherea stării de sănătate,

Pentru asigurarea protecţiei sănătăţii, inspectorii sanitari vor continua acţiunile de control privind verificarea conformităţii alimentelor cu destinaţie nutriţională specială și vor efectua recontroale la unităţile la care au fost identificate neconformități de la prevederile legislaţiei în vigoare.